गर्मी के कारण बिजली की मांग में बढ़ोतरी तो बनी हुई है जिससे लोग को कटौती झेलनी पड़ रही है। वहीं बदहाल मशीनाें और जर्जर तारों की वजह से उपभोक्ताओं को लोकल फाल्टों से भी परेशान होना पड़ रहा है। सांडी रोड उपकेंद्र के फीडरों पर तो शाम को सात बजे बिजली आने के बाद रात दस बजे तक हर आधे घंटे पर बिजली की आवाजाही लगी रहती है। बताते चलें कि बिजली कर्मचारियों का कहना है कि उपकेंद्र पर लगी ओसीबी मशीन की ट्राली खराब है। ऐसे में जब आपूर्ति शुरू की जाती है तो ट्राली सेट नहीं हो पाती है। बताते चलें कि कुछ दिन पूर्व ओसीबी मशीन की ट्राली में गड़बड़ी आई थी तो सांडी रोड उपकेंद्र की बिजली तीन दिनों तक पटरी से उतरी हुई थी। इस संबंध में अवर अभियंता अजय श्रीवास्तव से पूछे जाने पर वह भी कोई सटीक जवाब नहीं दे पाए।